Klein-Rooibandsuikerbekkie (Cinnyris chalbeus)
Die mannetjies is helder groen met ŉ rooi bors band. Die wyfies is dof bruin. Die mannetjies is groter as die wyfies, hulle raak omtrent 12 cm lank en weeg 8 g. Hulle dieet sluit in nektar en insekte. Die Klein-Rooibandsuikerbekkie is endemies en ŉ individu kan partykeer geassosieer word met ŉ gebied. Hulle status is algemeen. Jy kan hulle vind in jou tuin, fynbos en in die woud.
Kaapse Berglyster (Chaetops frenatus)
Die mannetjie se onder dele is donker rooi en die kruis is baie kenmerkend. Die wyfie se onder dele is bietjie donkerder oranje as die van ŉ Ornjeborsberglyster. As die voël van klip tot klip spring word die stert op gelig en maak dan identifikasie makliker. Hulle het kort sterte wat rooibruin omrand is. Hulle word omtrent 24 cm lank en weeg 57 g. Hulle kom voor in bergagtige gebiede in die fynbos. Hulle eet hoofsaaklik insekte, maar eet ook akkedisse en paddas.
Piet-Tjou-Tjou-Grysmees (Parus afer)
Die wyfie en mannetjie is eners. Die sye en onder dele is vaal geel, die agternek is minder wit en die rug is bruinerig. Hulle groei omtrent tot 15 cm en weeg 20 g. Hulle bly gewoonlik is groepe van 3-6 voëls. Hulle is endemies en ŉ standvoël. Hulle eet insekte, spinnekoppe en vrugte. Hulle broei in baie gate, bv. Ou swaelneste, boomholtes, klipmure ens.